CELEX: 62019TN0235
Language: sl
Date: 2019-04-04 00:00:00
Title: Zadeva T-235/19: Tožba, vložena 4. aprila 2019 – HIM/Komisija

17.6.2019   
            
            
               SL
            
            
               Uradni list Evropske unije
            
            
               C 206/87
            
         
      Tožba, vložena 4. aprila 2019 – HIM/Komisija
      (Zadeva T-235/19)
      (2019/C 206/76)
      Jezik postopka: francoščina
      
         Stranki
      
      
         Tožeča stranka: Health Information Management (Bruselj, Belgija) (zastopnik: P. Zeegers, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  zahtevek razglasi za dopusten in utemeljen, ter posledično;
               
            
                  —
               
               
                  razsodi, da tožeča stranka ni dolžna plačati opominov št. 3241901815 (94.445,00 EUR) in št. 3241901886 (121.517,00 EUR), ki sta bila izdana 4. februarja 2019, in po potrebi ta opomina razglasi za nična v skladu s členoma 263 in 263 Pogodbe o delovanju Evropske unije;
               
            
                  —
               
               
                  Evropski komisiji naloži plačilo vseh stroškov, katerih znesek je začasno ocenjen na 8000 EUR.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: tožeči stranki ni bilo posredovano končno revizijsko poročilo, tako da ni mogla predstaviti svojega stališča ob polnem poznavanju zadeve. Zaradi tega neposredovanja sta opomina, ki ju je izdala Komisija, neutemeljena.
               
            
                  2.
               
               
                  Drugi tožbeni razlog: revizor in Komisija nista spoštovala pravil o določitvi upravičenih stroškov. Tožeča stranka izpodbija stališče Komisije, ki naj bi s svojo odločitvijo dodala pogoj, ki v besedilih, ki se uporabljajo zlasti na področju dela na daljavo, ni določen, tako da je Komisija ravnala nasprotno kot v pri prejšnjih revizijah, ki so se nanašale na tožečo stranko.